钦定古今图书集成/明伦汇编/皇极典/第131卷 > 元十七
## 钦定古今图书集成/明伦汇编/皇极典/第131卷 > 元十七

### 泰定帝本纪

按《元史泰定帝本纪》，泰定皇帝，讳也。孙铁木儿，显宗
甘麻剌之长子，裕宗之嫡孙也。初，世祖以第四子那
木罕为北安王，镇北边，北安王薨，显宗以长孙封晋
王，代之统领太祖四大斡耳朵及军马，达达国土。至
元十三年十月二十九日，帝生于晋邸。大德六年，晋
王薨，帝袭封，是为嗣晋王，仍镇北边。成宗、武宗、仁宗
之立，咸与翊戴之谋，有盟书焉。王府内史倒剌沙得
幸于帝。帝侦伺朝廷事机，以其子哈散事丞相拜住，
且入宿卫。久之，哈散归，言御史大夫铁失与拜住意
相忤，欲倾害之。至治三年三月，宣徽使探忒来王邸，
为倒剌沙言：“主上将不容于晋王，汝盍思之。”于是倒
剌沙与探忒深相要结。八月二日，晋王猎于秃剌之
地，铁失密遣斡罗思来告曰：“我与哈散也先铁木儿、
失秃儿谋已定，事成推立王为皇帝。”又命斡罗思以
其事告倒剌沙，且言：“汝与马速忽知之，勿令旭迈杰
得闻也。”于是王命囚斡罗思，遣别烈迷失等赴上都，
以逆谋告。未至。癸亥，英宗南还，驻跸南陂。是夕，铁失
等矫杀拜住，英宗遂遇弑于幄殿。诸王按梯不花及
也先铁木儿奉皇帝玺绶，北迎帝于镇所。癸巳，即皇
帝位于龙居河，大赦天下。诏曰：“薛禅皇帝可怜见，嫡
孙裕宗皇帝长子我仁慈甘麻剌爷爷根底封授晋
王，统领成吉思皇帝。四个大斡耳朵及军马达达国
土，都付来。依著薛禅皇帝圣旨，小心谨慎。但凡军马
人民”的，不拣甚么勾当里，遵守正道行来的上头，数
年之间，百姓得安业。在后完泽笃皇帝教我继承位
次，大斡耳朵里委付了来，已委付了的大营盘看守
著，扶立了两个哥哥：曲律皇帝、普颜笃皇帝，侄硕德
八剌皇帝。我累朝皇帝根底，不谋异心，不图位次，依
本分与国家出气力行来。诸王哥哥兄弟“每，众百姓
每也都理会的也者。今我的侄皇帝生天了也”么道，
迤南诸王大臣军士的诸王驸马臣僚、达达百姓每，
众人商量著大位次不宜久虚，惟我是薛禅皇帝滴
派，裕宗皇帝长孙，大位次里合坐地的体例有。其馀
争立的哥哥兄弟，也无有这般晏驾。其间比及整治
以来，人心难测，宜安抚百“姓，使天下人心得宁，早就
这里即位。”提说上头，从著众人的心。九月初四日，于
成吉思皇帝的大斡耳朵里大位次里坐了，也交众
百姓每心安的上头。赦书行有。是日，以知枢密院事、
淇阳王也先铁木儿为中书右丞相，诸王月鲁铁木
儿袭封安西王。甲午，以内史倒剌沙为中书平章政
事，乃马台为中书右丞，铁失知枢密院事，马思忽同
知枢密院事，孛罗为宣徽院使，旭迈杰为宣政院使。
乙未，大理护子罗蛮为寇。以枢密副使阿散为御史
中丞，内史善僧为中书左丞。丁酉，以完泽知枢密院
事，秃满同签枢密院事。戊戌，以撒的迷失知枢密院
事，章台同知枢密院事。己亥，敕谕百司：“凡铨授官，遵
世祖旧制，惟枢密院、御史台、宣政院、宣徽院得自奏
闻，馀悉由中书。”辛丑，以马某沙知枢密院事，失秃儿
为大司农。召诸王官属流徙远地及还元籍者二十
四人还京师。是岁，大宁蒙古大千户部风雪毙畜牧，
赈米十五万石。南康、漳州二路水，淮安、扬州属县饥，
赈之。冬十月癸亥，修佛事于大明殿。甲子，遣使至大
都，以即位告天地、宗庙、社稷。诛逆贼也先铁木儿、完
者锁南秃满等于行在所。以旭迈杰为中书右丞相，
陕西行中书左丞相秃鲁、通政院使纽泽并为御史
大夫，速速为御史中丞。遣旭迈杰、纽泽诛逆贼铁失、
失秃儿、赤斤铁木儿、脱火赤、章台等于大都，并戮其
子孙，籍入家产。己巳，太白犯亢。戊辰，召亦都护高昌
王铁木儿补化。壬申，以内史按荅出为太师、知枢密
院事。丙子，太白犯氐。诏百司遵守世祖成宪。癸未，以
旭迈杰兼阿速卫达鲁花赤。丙戌，以江浙行省平章
政事，兀伯都剌为中书平章政事。八番顺元及静江、
大理、威楚诸路猺兵为寇，敕湖广、云南二省招谕之。
扬州江都县火，云南王、西平王二部卫士饥，皆赈之。
十一月己丑朔，荧惑犯亢。车驾次于中都，修佛事于
昆刚殿。庚寅，太白犯钩钤。丙申，次于祖妫。乙未，太白
犯东咸。辛丑，车驾至大都。壬寅，荧惑犯氐。诸王怯别
遣使来朝。丁未，御大明殿，受诸王百官朝贺。庚戌，诏百司朝夕视事毋怠。辛亥，御史中丞董守庸坐党铁
失免官。壬子，敕营缮不急者罢之。癸丑，遣使诣曲阜，
以太牢祀孔子。敕会福院奉北安王那木罕像于高
良河寺，祭遁甲五福神。甲寅，诸王怯别遣使来朝。乙
卯，禜星于司天监。丙辰，御史中丞速速坐贪淫免官。
丁巳，广州路新会县民氾长弟作乱，广东副元帅乌
马儿率兵捕之。云南开南州大阿哀阿三木台龙买
六千馀人寇哀卜白盐井。诏凡有罪自首者，原其罪。
袁州路宜春县、镇江路丹徒县饥，赈粜米四万九千
石。沅州黔阳县饥，芍陂屯田旱，并赈之。十二月己未，
御史台经历朵儿只班、御史撒儿、塔罕、兀都蛮郭也
先忽都并坐党铁失免官。御史言：“曩者铁木迭儿专
政，诬”杀杨朵儿只、萧拜住、贺伯颜、观音保、锁咬儿哈
的迷失，黥窜李谦亨、成珪，罢免王毅、高昉、张志弼，“天
下咸知其冤，请昭雪之。”诏存者召还录用，死者赠官
有差。授诸玉薛彻干以其父故金印。庚申，以宦者刚
荅里为中政院使。壬戌，赐潜邸卫士钞，人六十锭。浚
镇江路漕河及练湖，役丁万三千五百人，给诸王八
剌失里印。戊辰，请皇考、皇妣谥于南郊；皇考晋王曰
光圣仁孝皇帝，庙号显宗；皇妣晋王妃曰“宣懿淑圣
皇后。”己巳，辰星犯壁垒阵。庚午，以即位，大赉后妃、诸
王百官金七百馀锭、银三万三千锭，钱及币帛称是。
遣使祀海神。天妃盗入太庙，窃仁宗及庄懿慈圣皇
后金主。辛未，荧惑犯房。壬申，作《仁宗主》，仍督有司捕
盗禜星于司天监。癸酉，德庆路泷水县猺刘寅等降。
甲戌，命道士吴全节修醮事。乙亥，征东夷民奉兽皮
来附。太常院臣言：“世祖以来，太庙岁惟一享，先帝始
复古制，一岁四祭，请裁择之。”帝曰：“祭祀，大事也，朕何
敢简其礼。”命仍四祭。监察御史脱脱、赵成庆等言：“铁
木迭儿在先朝包藏祸心，离间亲藩，诛戮大臣，使先
帝孤立，卒罹大祸。其子锁南，亲与逆谋，久逭天宪，乞
正其罪，以快元元之心。月鲁秃秃、哈速敦皆铁失之
党，不宜宽宥。”遂并伏诛。丙子，命岭北守边诸王彻彻
秃月修佛事以却寇兵。己卯，命僧作佛事于大内，以
厌雷、增。诸王薛彻干、驸马哈伯等岁赐金银币帛有
差。辛巳，荧惑犯东咸。壬午，诸王月思别遣怯烈来朝，
赐以金币。癸未，广西右江来安路总管岑世兴遣其
弟世元入贡。流诸王月鲁铁木儿于云南，按梯不花
于海南，曲吕不花于奴儿干，孛罗及兀鲁思不花于
海岛，并坐与铁失等谋逆。乙酉，云南车里、于孟为寇，
诏招谕之。谕百司惜名器，各遵世祖定制。丙戌，旭迈
杰言：“近也先铁木儿之变，诸王买奴逃赴潜邸，愿效
死力。且言：不除元凶，则陛下美名不著天下，后世何
从而知！上契圣衷，尝蒙奖谕。今臣等议，宗戚之中，能
自拔逆党，尽忠朝廷者，惟有买奴，请加封赏，以示激
劝。”遂以泰宁县五千户封买奴为泰宁王，知枢密院
事、大司徒阔彻伯授开府仪同三司，以前太师拜忽
商议军国重事。丁亥，议赏讨逆功，赐旭迈杰金十锭、
银三十锭、钞七十锭。倒剌沙为中书左丞相，知枢密
院事马某沙、御史大夫纽泽、宣政院使锁秃，并加授
光禄大夫，仍赐金银钞有差。塑马哈吃剌佛像于延
春阁之徽清亭。下诏改元，诏曰：“朕荷天鸿禧，嗣大历
服，侧躬图治，夙夜祇畏，惟祖训是遵。乃开岁甲子，景
运伊始，思与天下更新，稽诸典礼，逾年改元。可以明
年为泰定元年。”免大都、兴和差税三年，八番、思、播、两
广洞寨差税一年，江淮刱科包银三年，四川、云南、甘
肃秋粮三分，河南、陕西、辽阳丝钞三分。除虚增田税，
免斡脱逋钱，赈恤云南、广海、八番等处戍军求直言。
赐高年帛，禁献山场湖泊之利。定吏员出身者秩止
四品，以追尊皇考、皇妣诏天下。云南花脚蛮为寇，诏
招谕之。平江、嘉定州饥，辽阳荅阳失蛮、阔阔部风雹，
并赈之。澧州、归州饥，赈粜米二万石。是岁夏，诸卫屯
田及大都、河间、保定、济南、济宁五路属县，霖雨伤稼。
秋，忻州定襄县及忠“翊侍卫屯田所、营田象食屯田
所陨霜杀禾土。”番、岷州春疫。夏，旱。西番寇巩昌府。
泰定元年春正月乙未，以乃马台为平章政事，善僧
为右丞。敕诸王哈剌还本部。召江西行省平章政事
也儿吉伱赴阙。己亥，以“诛逆臣也先铁木儿等”诏天
下。辛丑，诸王大臣请立皇太子，赐诸王彻彻秃金一
锭、银六十锭，币帛各百匹，塔思不花金一锭，银四十
锭，币帛二百匹，阿忽铁木儿等金银各有差。壬寅，以
故丞相拜住子荅儿麻失里为宗仁卫亲军都指挥
使，彻里哈为左右卫阿速亲军都指挥使。命僧讽西
番经于光天殿。甲辰，敕译《列圣制诏》及《大元通制》刊
本赐百官。丁未，以称海屯田万户府达鲁花赤帖陈
假岭北行中书省参知政事，近侍忽都帖木儿假礼
部尚书，使西域诸王不赛因部。戊申，八番生蛮韦光
正等及杨、黄五种人，以其户二万七千来附，请岁输
布二千五百匹，置长官司以抚之。己酉，命诸王远徙
者悉还其部。召亲王图帖睦尔于琼州，阿木哥于大

粜米二十万石赈京师贫民。丙辰，赐故监察御史观
音保、锁咬儿哈的迷失妻子钞各千锭。赐司徒道住
印敕。封解州盐池神曰“灵富公。”广德、信州、岳州、惠州、
南恩州民饥，发粟赈之。二月丁巳朔，作显宗影堂。己
未，修西番佛事于寿安山寺，曰星吉思吃剌，曰阔儿
鲁弗卜，曰水朵儿麻，曰飒间卜里喃，家经僧四十人，
三年乃罢。庚申，监察御史傅岩起、李嘉宾言：“辽王脱
脱乘国有隙，诛屠骨肉，其恶已彰，恐怀疑贰。如令归
藩，譬之纵虎出柙。请废之，别立近族以袭其位。”不报。
甲子，作佛事，命僧百八人及倡优百戏导帝师游京
城。庚午，选守令、推官。旧制，台宪岁举守、令、推官二人，
有罪连坐。至是言其不便，复命中书于常选择人用
之。壬申，请上大行皇帝谥于南郊，曰睿圣文孝皇帝，
庙号英宗。甲戌，江浙行省左丞赵简请开经筵及择
师傅，令太子及诸王、大臣子孙受学。遂命平章政事
张珪、翰林学士承旨忽都鲁都儿迷失、学士吴澄、集
贤直学士邓文原以《帝范》《资治通鉴》《大学衍义》《贞观
政要》等书进讲，复敕右丞相也先铁木儿领之。诸王
怯别孛罗各遣使来贡。高昌王亦都护帖木儿补化
遣使进蒲萄酒。丁丑，监察御史宋本、赵成庆、李嘉宾
言：“盗窃太庙神主，由太常守卫不谨，请罪之。”不报。戊
寅，御史李嘉宾劾逆党左阿速卫指挥使脱帖木儿，
罢之。癸未，宣谕也里可温，各如教具戒。加封广德路
祠山神张真君曰“普济”，宁国路广惠王曰“福祐。”绍兴、
庆元、延安、岳州、潮州五路及镇远府、河州、集州饥，发
粟赈之。三月丁亥朔，罢徽政院，立詹事院。以太傅朵
台、宣徽使秃满迭儿、桓国公拾得驴、太尉丑驴、荅剌
罕并为太子詹事，中书参知政事王居仁为太子副
詹事。以同知宣政院事杨廷玉为中书参知政事。罢
大同路黄华岭及崇庆屯田。赐寿宁公主金十锭、银
五十锭、钞二万锭。乙未，以江西行省平章政事也儿
吉伱知枢密院事。置定王薛彻干总管府。给蒙古流
民粮钞，遣还所部。敕“擅徙者斩，藏匿者杖之。”赐诸王
彻彻秃永福县户万三千六百为食邑，仍置王傅。戊
戌，廷试进士，赐八剌张益等八十四人及第、出身有
差，会试下第者，亦赐教官有差。中书省臣请禁横奏
赏赉及逾越奏事者，从之。庚子，钦察罢为陕西行台
御史大夫。以四川行中书省平章政事囊加台兼宣
政院使，往征西番寇参“卜郎。”癸卯，命中书平章政事
乃马台摄祭南郊，知枢密院事阔彻伯摄祭太庙，以
册皇后、皇太子告。丙午，御大明殿，册八八罕氏为皇
后，皇子阿速吉八为皇太子。己酉，以皇子八的麻亦
儿间卜嗣封晋王。泰宁王买奴卒，以其子亦怜真朵
儿赤嗣。遣湘宁王八剌失里出镇察罕脑儿。罢宣慰
司，立王傅府。以知枢密院事也先吉伱为云南行省
右丞相。召流人还京师。庚戌月，直延民真只海、阿荅
罕来献大珠。监察御史宋本、李嘉宾、傅岩起言：“太尉、
司徒、司空三公之职，滥假僧人，及会福、殊祥二院，并
辱名爵，请罢之。”不报。癸丑，诸王不赛因遣使朝贡。临
洮狄道县、冀宁台州离石、宁乡县旱饥，赈米两月。广
西横州猺寇永淳县。夏四月戊午，廉恂罢为集贤大
学士，食其禄终身。赐乳母李氏钞千锭。赐征参卜郎
军千人钞四万七千锭。太尉不花、平章政事即烈坐
矫制以寡妇古哈强配，撒梯被鞫。诏以世祖旧臣，原
其罪。己未，以“珠”字诏赐帝师所居撒思加部。庚申，诏
整饬御史台。作昭圣皇后御客殿于普庆寺。辛酉，命
昌王八剌失里往镇阿难荅昔所居地。亲王图帖睦
尔至自潭州，及王禅，皆赐车帐、驼马。癸亥，以国言上
英宗庙号曰“格坚皇帝。”修佛事于寿昌殿。甲子，车驾
幸上都，以诸王宽彻不花、失剌，平章政事兀伯都剌，
右丞善僧等居守。以岭北行中书省左丞泼皮为中
书左丞，江南行台中丞朵朵为中书参知政事，马剌
罢为太史院使。罢卫士四百人，还宗仁卫。赐北庭的
撒儿兀鲁军羊马。诸王不赛因遣使来贡。发兵民筑
浑河堤。丙寅，赐昌王八剌失里牛马橐驼，税僧道邸
舍积货。丁卯，遣诸王捏古伯等还和林。封八剌失里
继母买的为“皇妹昌国大长公主，给银印。”以忽咱某
丁为哈赞忽咱，主西域户籍。辛未，月食既。癸酉，以太
子詹事秃满迭儿为中书平章政事。甲戌，命咒师作
佛事，厌雷。庚辰，以风烈月食、地震，手诏戒饬百官。辛
巳，太庙新殿成。木怜撒儿蛮部及北边蒙古户饥，赈
粮、钞有差。江陵路属县饥。云南中庆、昆明屯田水。五
月丁亥，监察御史董鹏南、刘潜、边笥慕完沙班以灾
异上言：“平章乃蛮台，宣徽院使帖木儿不花，詹事秃
满荅儿党附逆徒，身亏臣节，太常守庙不谨，辽王擅
杀宗亲，不花即里矫制乱法，皆蒙宽宥，甚为失刑。乞
定其罪，以销天变。”不允。己丑，帝谕倒剌沙曰：“朕即位
以来，无一人能执成法为朕言者。知而不言则不忠，
且陷人于罪。继自今凡有所知，宜悉以闻，使朕明知
法度，断不敢自纵。非独朕身，天下一切政务能守法以行，则众皆乂安，反是则天下罹于忧苦。”又曰：“凡事
防之于小则易，救之于大则难。尔其以朕言明告于
众，俾知所慎。”壬辰，御史台臣秃忽鲁、纽泽，以御史言
灾异屡见，宰相宜避位以应天变，可否仰自圣裁，顾
惟“臣等为陛下耳目，有徇私违法者，不能纠察，慢官
失守，宜先退避，以授贤能。”帝曰：“御史所言，其失在朕，
卿等何必遽尔。”秃忽鲁又言：“臣已老病，恐误大事，乞
先退。”于是中书省臣兀伯都剌、张珪、杨廷玉皆抗疏
乞罢。丞相旭迈杰、倒剌沙言：“比者灾异，陛下以忧天
下为心，反躬自责，谨遵祖宗圣训，修德慎行，敕臣等
各勤乃职。”手诏至，大都，居守省臣皆引罪自劾。“臣等
为左右相，才下识昏，当国大任，无所襄赞，以致灾祲，
罪在臣等，所当退黜，诸臣何罪？”帝曰：“卿若皆辞避而
去，国家大事，朕孰与图之？宜各相谕，以勉乃职。”戊戌，
迁列圣神主于太庙新殿。辛丑，循州猺寇长乐县。甲
辰，赦上都囚笞罪以下者。丙午，太白犯鬼。侍御史高
奎上书，请求直言，辨邪正，明赏罚，帝善其言，赐以银
币。丁未，太白犯鬼，积尸气。己酉，宾州民方二等为寇，
有司捕擒之。癸丑，命司天监禜星。中书平章政事秃
满迭儿领宣徽使，詹事丞回回请如裕宗故事，择名
儒辅太子，敕中书省臣访求以闻。袁州火。龙庆、延安、
吉安、杭州、大都诸路属县水，民饥，赈粮有差。六月乙
卯朔，遣诸王阔阔出镇畏兀，赐金、银、钞千计。戊午，云
南蒙化州高兰神场寨主照明罗九等寇威楚。庚申，
张珪自大都至。以守臣集议事，言：“逆党未讨，奸恶未
除，忠愤未雪，冤枉未理，政令不信，赏罚不公，赋役不
均，财用不节，请裁择之。”不允。诸王阿木哥薨，赙钞千
锭。诸王宽彻、亦里吉赤来朝。赐驸马铁木儿等部钞
一万三千锭，北边戍兵钞万六千八十锭，赈蒙古饥
民，遣还所部。延安路饥，禁酒。癸亥，作礼拜寺于上都
及大同路，给钞四万锭。丙寅，遣使招谕参卜郎。遣阔
阔出等诣高丽，取女子三十人。广西左右两江黄胜
许、岑世兴乞遣其子弟朝贡，许之。丁卯，大幄殿成，作
镇雷坐静佛寺。庚午，置海剌秃屯田总管府。辛未，修
黑牙蛮荅哥佛事于水晶殿。癸酉，帝受佛戒于帝师。
己卯，诸王怯别等遣其宗亲铁木儿不花等奉驯豹、
西马来朝贡。诏“疏决系囚，存恤军士。免天下和买杂
役三年，蜒户差税一年。百官四品以下，普覃散官一
等，三品递进一阶，远仕瘴地，身故不得归葬，妻子流
落者，有司资给遣还，仍著为令。”云南大理路伱囊为
寇。大都、真定、晋州、深州、奉元诸路及甘肃河渠营田
等处雨伤稼，赈粮二月。大司农屯田诸卫屯田，彰德、
汴梁等路雨伤稼。顺德、大名、河间、东平等二十一郡
蝗，晋宁、巩昌、常德、龙兴等处饥，皆发粟赈之。大同、浑
源河、真定滹沱河，陕西渭水、黑水、渠州江水皆溢，并
漂民庐舍。宣德府、巩昌路及八番、金石番等处雨雹。
河间晋宁、泾州、扬州、寿春等路，湖广、河南诸屯田皆
旱。秋七月丙戌，思州平茶杨大车、酉阳州冉世昌寇
小石耶凯江等寨，调兵捕之。诸王阿马薨，赙钞五千
锭。赐云南王王禅钞二千锭，诸王阿都赤钞二千锭。
作楠木殿招谕船领义宁、灵川等处猺。庚寅，遣使代
祀岳渎。丙申，以诸王薛彻秃袭统其父完者所部，仍
给故印。己亥，赈蒙古流民，给钞二十九万锭遣还，仍
禁毋擅离所部，违者斩。庚子，诸王伯颜帖木儿出镇
阔连东部，阿剌忒纳失里出镇沙州，各赐钞三千锭。
撒忒迷失率卫士佐太师按塔出行边，赐钞千锭。癸
卯，罢广州、福建等处采珠蜒户为民，仍免差税一年。
丙午，以畏兀字译《西番经》。丁未，禜星于上都司天监。
以山东盐运司判官马合谟为吏部尚书，佩虎符；翰
林修撰杨宗瑞为礼部郎中，佩金符。奉即位诏往谕
安南。置长庆寺，以宦者阿亦伯为寺卿。罢中瑞司。中
书省臣言：“东宫卫士，先朝止二千人，今增至万七千，
请命詹事院汰去，仍依旧制。”从之。戊申，以籍入铁木
迭儿及子班丹、观音奴赀产，给还其家。奉元路朝邑
县，曹州楚丘县，大名路开州濮阳县河溢。大都路固
安州清河溢。顺德路任县沙、沣、洺水溢。真定、广平、庐
州等十一郡雨伤稼。龙庆州雨雹，大如鸡子，平地深
三尺。定州屯河溢山崩，免河渠营田租。大都、巩昌、延
安、冀宁、龙兴等处饥，赈粮有差。广西庆远猺酋潘父
绢等率众来降，署为簿、尉等官有差。加封温州故平
阳侯曰英烈侯。八月甲寅，彻彻儿、火儿火思之地五
千贫乏，赈粮二月。乙卯，敕以刑狱复隶宗正府，依世
祖旧制，刑部勿与。丙辰，享太庙。丁巳，赐诸王八里台、
黄头钞各千五百锭。禁言赦前事。庚申，市牝马万匹，
取湩酒。赈帖列干、木伦等驿户粮、钞有差。辛亥，遣翰
林学士承旨斡赤祀太祖、太宗、睿宗御容于普庆寺。
赐亲王图帖睦尔钞三千锭。庚午，作中宫金脊殿。辛
未，绘帝师八思巴像十一，颁各行省，俾塑祀之。敕“武
官坐罪制授者以闻，敕授者从行省处决。”以金泉馆
酒课赐公主寿宁。丁丑，罢浚玉泉山河役。车驾至大

来谷河成丘阜。汴梁、济南属县雨水伤稼，赈之。延安、
冀宁、杭州、潭州等十二郡及诸王哈伯等部饥，赈粮
有差。九月乙酉，封也速不坚为荆王，赐金印。以宣德
府复隶上都留守司。辛卯，罢哈思的结鲁思伴卜总
统所，更置临洮总管府。赐潜邸卫士钞万锭。丙申，葺
太祖神御殿。乙巳，昭献元圣皇后忌日，修佛事，饭僧
万万人。敕存恤武卫军一年。癸丑，以籍入阿散家赀，
给其子脱列。改邕州为南宁路。岑世兴遣其弟兴元
来朝贡。奉元路长安县大雨，沣水溢。延安路洛水溢。
濮州馆陶县及诸卫屯田水。建昌、绍兴二路饥，赈粮
有差。冬十月乙卯，秦州成纪县赵氏妇一产三男。成
都嘉谷生，一茎九穗。丁巳，监察御史王士元请早谕
教太子，帝嘉纳之。戊午，享太庙，立寿福总管府，秩正
三品，典累朝神御殿祭祀及钱谷事。降大天源延圣
寺总管府为提点所，以隶之。庚申，命左右相日直禁
中，有事则赴中书。丙寅，太白犯斗。己巳，太白入斗，太
阴犯填星。云南车里蛮为寇，遣斡耳朵奉诏招谕之，
其酋塞赛子尼面、雁构木子刁零出降。庚午，太白犯
斗。壬申，安南国世子陈日爌遣其臣莫节夫等来朝，
贡真州珠、金沙河、松江府、吴江州诸河淤塞，诏所在
有司佣民丁浚之。丙子，命帝师作佛事于延春阁。丁
丑，缅国王子吾者那等争立，岁贡不入，命云南行省
谕之。徙封云南王王禅为梁王，食邑益阳州六万五
千户，仍以其子帖木儿袭封云南王。封亲王图帖睦
尔为怀王，食邑端州六万五千户，“增岁赐币帛千匹，
并赐金印。”壬午，荧惑犯垒壁阵。肇庆猺黄宝才等降。
延安路饥，发义仓粟赈之，仍给钞四千锭。广东道及
武昌路江夏县饥，赈粜有差。河南廉访使买奴坐多
征公田租，免官。以鲁国大长公主女适怀王。己丑，命
道士修醮事。癸巳，遣兵部员外郎宋本、吏部员外郎
郑立、阿鲁灰、工部“主事，张成、太史院都事，费著分调
闽海、两广、四川、云南，选诸王。”不赛因言其臣出班有
功，请官之。以出班为开府仪同三司、翊国公，给银印、
金符。赐诸王散术台、也速速儿钞各千五百锭，斡耳
朵罕钞千二百锭，鲁宾钞千五百锭。甲午，禜星于回
回司天监。己亥，以术温台知枢密院事。辛丑，造金宝
盖，饰以七宝，贮佛舍利。甲辰，作歇山鹿顶楼于上都。
丁未，释笞四十七以下囚及轻罪流人，给钞二千锭
散与贫者。印明年钞本，至元钞四十万锭，《中统》十万
锭。己酉，诏免也里可温、荅失蛮差役。庚戌，招谕融州
猺般领大小木龙等百七十五团。河间路饥，赈粮二
月。汴梁信州、泉州、南安、赣州等路饥，赈“粜有差。嘉定
路龙兴县饥，赈粮一月。大都、上都、兴和等路十三驿
饥，赈钞八千五百锭。”十二月癸丑朔，以“岑世兴为怀
远大将军，遥授沿边溪洞军民安抚使，佩虎符，仍来
安路总管；黄胜许为怀远大将军，遥授沿边溪洞军
民安抚使，佩虎符，致仕，其子志熟袭为上思州知州，
降诏宣谕，仍各赐币帛”二。乙卯，云南猺阿吾及歪闹
为寇，行省督兵捕之。庚申，同州地震，有声如雷。癸亥，
盐官州海水溢，屡坏堤障，侵城郭。遣使祀海神，仍与
有司视形势所便。还请叠石为塘，诏曰：“筑塘是重劳
吾民也，其增石囤捍御，庶天其相之。”乙丑，给蒙古子
女孳畜。丙寅，命翰林国史院修纂英宗、显宗《实录》，敕
内外百官，凡行朝贺等礼，雨雪，免朝服。庚午，荧惑犯
外屏。辛未，新作棕殿成。诸王锁思的薨，赙钞五百锭。
乙亥，太白经天。曲赦重囚三十八人，以为三宫祈福。
夔路容米洞蛮田先什用等九洞为寇，四川行省遣
使谕降五洞，馀发兵捕之。陕西行省以兵讨阶州土
蕃察罕脑儿。千户部饥，赈粮一月。延安路雹灾，赈粮
一月。温州路乐清县盐场水，民饥，发义仓粟赈之。两
浙及江东诸郡水旱，坏田六万四千三百馀顷。
二年春正月丙戌，辰星犯天鸡。乙未，以畿甸不登，罢
春畋。禁后妃、诸王、驸马毋通星术之士，非司天官不
得妄言祸福。敕御史台选举，与中书合议以闻。中书
省臣言：“江南民贫僧富，诸寺观田土，非宋旧置，并累
朝所赐者，请仍旧制，与民均役。”从之。以籍八思吉思
地，赐故监察御史观音保、锁咬儿、哈的迷失妻子各
十顷。戊戌，造象辇。参卜郎来降。赐其酋班木儿银钞
币帛。辛丑，怀王图帖睦尔出居于建康。壬寅，太白犯
建星。甲辰，奉安显宗像于永福寺，给祭田百顷。广西
山獠为寇，命所在有司捕之。江浙行省平章政事脱
欢荅剌罕升为左丞相。诸王怯别遣使贡方物，赐钞
四万锭。戊申，以乞剌失思八班藏卜为土蕃等路宣
慰使都元帅，兼管长河西，奔不儿、亦思、刚察、沙加儿、
朵甘思、朵思麻等管军达鲁花赤，与其属往镇抚参
卜郎。庚戌，诏谕宰臣曰：“向者，卓儿罕、察苦鲁及山后
皆地震，内郡大小民饥。朕自即位以来，惟太祖开创
之艰，世祖混一之盛，期与人民共享安乐，常怀祇惧
灾沴之至，莫测其由。岂朕思虑有所不及，而事或僣
差，天故以此示儆。卿等其与诸司集议便民之事，其思自死罪始，议定以闻，朕将肆赦以诏天下。”肇庆、巩
昌、延安、赣州、南安、英德、新州、梅州等处饥，赈粜有差。
闰月壬子朔，诏赦天下。除江淮刱科包银，免被灾地
差税一年。庚申，修野狐岭、色泽、桑干岭道。乙丑，命整
治屯田。河南行省左丞姚炜请禁屯田吏蚕食屯户，
及勿务羡增，以废裕民之意，不报。丁卯，中书省臣言：
“国用不足，请罢不急之费。”从之。置惠远仓、永需库于
海剌秃总管府。己巳，修滹沱河堰。壬申，罢永兴银场，
听民采炼，以十分之二输官。罢松江都水庸田使司，
命州县正官领之，仍加兼知渠堰事。癸酉，作棕毛殿。
丙子，浙西道廉访司言：“四方代祀之使，弃公营私，多
不诚洁，以是神不歆格，请慎择之。”山南廉访使帖木
哥请削降铁失所用，骤升官。戊寅，诸王忽塔梯迷失
等来朝，赐金银、钞币有差。己卯，河间、真定、保定、瑞州
四路饥，禁酿酒。阶州土蕃为寇，巩昌总帅府调兵御
之。站八儿监藏叛于兀敦。保定路饥，赈钞四万锭、粮
万五千石。雄州归信诸县大雨，河溢，被灾者万一千
六百五十户，赈钞三万锭。南宾州、棣州等处水，民饥，
赈粮二万石，死者给钞以葬。五花城宿灭秃、拙只、千
麻兀三驿饥，赈粮二千石。衡州衡阳县民饥，瑞州蒙
山银场丁饥，赈粟有差。山东廉访司许师敬请颁《族
葬制》，禁用阴阳、相地邪说。二月甲申，祭先农。丙戌，颁
《道经》于天下名山宫观。丁亥，平伐苗酋的娘率其户
十万来降，土官三百六十人请朝，湖广行省请汰其
众还部，令的娘等四十六人来觐，从之。己丑，加嗣汉
三十九代天师，张嗣成太元辅化体仁应道大真人。
庚寅，荧惑、辰星、填星聚于毕。辛卯，赈安定王朵儿只
班部军粮三月。瓜哇国遣其臣昔剌僧迦里也奉表
及方物来朝贡。广西猺潘宝陷柳城县。丁酉，禜星于
回回司天监。己亥，命西僧作烧坛佛事于延华阁。封
阿里迷失为和国公，张珪为蔡国公，仍知经筵事。以
中书右丞善僧为平章政事，参知政事泼皮为右丞。
御史大夫秃忽鲁加太保，仍御史大夫。庚子，姚炜以
河水屡决，请立行都水监于汴梁，仿古法备捍，仍命
濒河州县正官皆兼知河防事，从之。丙午，造玉御床。
戊申，命道士祭五福太一神。庚戌，通、漷二州饥，发粟
赈粜。蓟州宝坻县，庆元路象山诸县饥，赈粮二月。甘
州蒙古驿户饥，赈粮三月。大都、凤翔、宝庆、衡州、潭州、
全州诸路饥，赈粜有差。三月癸丑，修曹州济阴县河
堤，役民丁一万八千五百人。甲寅，禁捕天鹅。丁巳，赐
诸王帖木儿不花等钞有差。辛酉，咸平府清河寇河
合流，失故道，坏堤堰，敕蒙古军千人及民丁修之。乙
丑，车驾幸上都。诸王搠思班部战士四百人征参卜
郎，有功人赏钞四千锭。乙亥，安南国世子陈日爌遣
使贡方物。荆门州旱，漷州、蓟州、凤州、延安、归德等处
民及山东蒙古军饥，赈粜钞有差。肇庆、富州、惠州、袁
州、江州诸路及南恩州、梅州饥，赈粮有差。夏四月丁
亥，作吾殿。癸巳，和市牝马有驹者万匹。敕宿卫驼马
散牧民间者，归官厩饲之。丁酉，濮州鄄城县言城西
尧冢上有佛寺，请徙之，不报。辛丑，加公主寿宁为皇
姊大长公主。禁山东诸路酒。丙午，僰夷及蒐雁遮杀
云南行省所遣谕蛮使者，敕追捕之。丁未，封后父火
里兀察儿为威靖王。戊申，以许师敬为中书左丞，中
政使冯亨为中书参知政事，仍中政使。奉元路白水
县雹。巩昌路伏羌县大雨，山崩。镇江、宁国、瑞州、桂州、
南安、宁海、南丰、潭州、涿州等处饥，赈粮五万馀石。陇
西汉中、秦州饥，赈钞三万锭。五月壬子，车里陶剌孟
及大阿哀蛮兵万人，乘象寇陷朵剌等十四寨。木邦
路蛮八庙率僰夷万人寇陷倒八汉寨，督边将严捕
之。癸丑，龙牙门蛮遣使奉表贡方物。辛未，罢京师官
鬻盐肆十五。改河间盐运司为大都、河间等路都转
运盐使司。遣察乃使于周王和世㻋。癸酉，融州否泉
洞、吉龙洞、洞村山、黑江诸猺为寇，广西元帅府发兵
讨之。丙子，旭迈杰等以国用不足，请减厩马，汰卫士，
及节诸王滥赐，从之。赐潜邸怯怜口千人，钞三万锭。
浙西诸郡霖雨，江湖水溢，命江浙行省及都水庸田
司兴役疏泄之。置谏议书院于昌平院，祀唐刘蕡。大
都路檀州大水，平地深丈有五尺。汴梁路十五县河
溢。江陵路江溢。洮州、临洮府雨雹。潭州、兴国属县旱。
彰德路蝗。龙兴、平江等十二郡饥，赈粜米三十二万
五千馀石。巩昌路临洮府饥，赈钞五万五千锭。六月
己卯朔，皇子生，命巫祓除于宫，葺万岁山殿。静江猺
为寇，贵、广西宣慰司发兵捕之。辛巳，柳州猺为寇，戍
兵讨斩之。癸未，浔州平甫县猺为寇，达鲁花赤都坚、
都监姚泰亨死之。甲申，改封嘉王晃火帖木儿为并
王。丙戌，填星犯并钺星。丙申，中书参知政事左塔不
台言：“大臣兼领军务，前古所无。铁失以御史大夫，也
先帖木儿以知枢密院事，皆领卫兵，如虎而翼，故成
逆谋。今军卫之职，乞勿以大臣领之，庶勋旧之家得
以保全。”从之，仍赐币帛以旌其直。丁酉，静江义宁县

府、刑部、枢密院、御史台及河南行省官杂鞫之。辛丑，
柳州马平县猺为寇，湖广行省督所属追捕之。丙午，
填星犯并。丁未，立都水庸田使司浚吴。二江，敕营
造毋役五卫军士，止以武卫、虎贲二卫给之。开南府
阿只弄、哀培蛮兵为寇，命云南行省督所属兵捕之。
通州三河县大雨，水丈馀。潼川府绵江、中江水溢入
城郭。冀宁路汾河溢。秦州秦安山移。新州路旱，济南、
河间、东昌等九郡蝗，奉元卫辉路及永平屯田丰赡，
昌国、济民等署雨伤稼，蠲其租。济宁、兴元、宁夏、南康、
归州等十二郡饥，赈粜米七万馀石。镇西武靖王部
及辽阳水达达路饥，赈粮一月。秋七月戊申朔，大小
车里蛮来献驯象。乙酉，赐诸王燕大等金钞有差。庚
戌，遣阿失伯祀宅神于北部行幄。甲寅，遣使奉诏分
谕猺蛮，“镇康路土官伱囊，谋粘路土官赛丘罗出降，
木邦路土官八庙既降复”叛，禜星于上都。司天监纽
泽、许师敬编类《帝训》成，请于经筵进讲，仍俾皇太子
观览。有旨译其书以进。丙辰，享太庙。播州蛮黎平爱
等集群夷为寇，湖广行省请兵讨之，不许。诏播州宣
抚使杨也里不花招谕之。戊午，遣使代祀龙虎、武当
二山。己未，置车里军民总管府，以土人寒赛为总管，
佩金虎符。中书省臣言：“往岁征猺，廉访司劾其滥杀，
今凡出师，请廉访司官一员莅军纠正。”从之。庚申，以
宫人二赐藩王怯别。癸亥，修大乾元寺。以许师敬及
郎中买驴兼经筵官。广西诸猺寇城邑，遣湖广行省
左丞乞住、兵部尚书李大成、中书舍人买驴，将兵二
万二千人讨之，仍以诸王斡耳朵罕监其军。海北猺
酋盘吉祥寇阳春县，命江西行省督兵捕之。庚午，以
国用不足，罢书金字藏经。威楚、大理诸蛮为寇，云南
行省请出师，不允。遣亦剌马丹等使大理，普颜实立
等使威楚，招谕之。思州洞蛮杨银千等来献方物。封
驸马孛罗帖木儿、知枢密院事火沙，并为郡王。辛未，
立河南行都水监。申禁汉人藏执兵仗有军籍者，出
征则给之，还复归于官。壬申，御史台臣言：“廉访司莅
军，非世祖旧制。贾胡鬻宝、西僧修佛事，所费不赀，于
国无益，并宜除罢。”从之。敕太傅朵台、太保秃忽鲁日
至禁中集议国事。猺蛮潘宝寇镡津、义宁、来宾诸县，
命广西守将捕之。庆远溪洞民饥，发米二万五百石
平价粜之。敕山东州县收养流民遗弃子女。延安、鄜
州、绥德、巩昌等处雨雹。般阳新城县蝗。宗仁卫屯田
陨霜杀禾。睢州河决。顺德、汴梁、德安、汝宁诸路旱，免
其租。梅州、饶州、镇江、邠州诸路饥，赈粜米三万馀石。
八月戊子，修上都香殿。辛卯，云南白夷寇云龙州。癸
巳，岁星犯天樽。辛丑，遣使代祀岳渎名山大川。敕“诸
王私入京者，勿供其所用。诸部曲宿卫私入京者，罪
之。命度支监汰阿塔赤所掌驼马，于外郡饲之。大都
路檀州、巩昌府静宁县、延安路安塞县雨雹。卫辉路
汲县河溢。南恩州、琼州饥，赈粮一月。临江路归德府
饥，赈粮二月。衡州、建昌、岳州饥，赈粜米一万三千石。
九月戊申朔，分天下为十八道，遣使宣抚。诏曰：‘朕祇
承洪业，夙夜惟寅，凡所以图治者，悉遵祖宗成宪。曩
屡诏中外百司，宣布德泽，蠲赋详刑，赈恤贫民，思与
黎元共享有生之乐。尚虑有司未体朕意，庶政或阙，
惠泽未洽，承宣者失于抚绥，司宪者怠于纠察，俾吾
民重困，朕甚悯焉。今遣奉使宣抚，分行诸道，按问官
吏不法，询民疾苦，审理冤滞。凡可以兴利除害，从宜
举行。有罪者，四品以上停职申请，五品以下就便处
决。其有政绩尤异，暨晦迹丘园，才堪辅治者，具以名
闻’。”以湖广行省参知政事马合某、河东宣慰使李处
恭之两浙江东道，江东道廉访使朵列秃、太史院使
齐履谦之江西福建道，都功德使举林伯、荆湖宣慰
使蒙弼之江南湖广道，礼部尚书李家奴、工部尚书
朱蕡之河南江北道，同知枢密院事阿吉剌、御史中
丞曹立之燕南山东道，太子詹事别帖木儿、宣徽院
判韩让之河东陕西道，吏部尚书纳哈出董讷之山
北辽东道，陕西盐运使众家奴、中书断事官韩庭茂
之云南省湖南宣慰使寒食，冀宁路总管刘文之甘
肃省，山东宣慰使秃思帖木儿、陕西行省左丞廉惇
之四川省，翰林侍讲学士帖木儿不花、秘书卿吴秉
道之京畿道。以郡县饥，诏运粟十五万石贮濒河诸
仓，以备赈救，仍敕有司治义仓。禁大都、顺德、卫辉等
十郡酿酒。募富民入粟，“拜官二千石，从七品，千石，正
八品，五百石，从八品，三百”石，正九品。不愿仕者旌其
门。诸王斡即遣使贡金浮图。己酉，海运江南粮百七
十万石至京师。庚戌，复尚乘寺、光禄寺为正三品，给
银印。癸丑，车驾至大都。遣使祀海神、天妃。甲寅，禁饥
民结扁担社，伤人者杖一百，著为令。乙卯，享太庙。己
未，岑世兴上言：“自明不反，请置蒙古、汉人监贰官。”诏
优从之。壬戌，诸王牙即贡马。丁丑，浚河间陈玉带河。
广西猺寇宾州。礼部员外郎元永贞言：“铁失弑逆，皆
由铁木迭儿始祸，请明其罪，仍录付史馆，以为人臣之戒。”汉中道文州霖雨山崩，檀州雨雹。开元路三河
溢，琼州、南安、德庆诸路饥，赈粮钞有差。冬十月戊寅
朔，张珪归保定上冢，以病辞禄，不允。岑世兴及子铁
木儿率众寇上林等州，命抚谕之。壬午，禁成都路酿
酒。癸未，以倒剌沙为御史大夫。丁亥，享太庙。己丑，赐
恩平王塔思不花部钞五千锭。壬辰，荧惑犯氐。癸巳，
填星退犯井。播州凯黎苗率诸寨苗、獠为寇。乙未，皇
后亦怜真八剌受佛戒于帝师。丁酉，广西猺酋何童
降，请防边自效，从之。乙巳，宁远知州添插言，“安南国
土官押那攻掠其木末诸寨，请治之。”敕安南世子谕
押那归其俘。丙辰，宁夏路曹州属县水，霸州、衢州路
饥，赈粮二月。戊申，周王和世㻋遣使以豹来献，改长
宁军为州。庚戌，旭迈杰以岁饥，请罢皇后上都营缮，
从之。纽泽以病乞罢，不允。丙辰，郭菩萨等伏诛，杖流
其党。丁巳，幸大承华普庆寺，祀昭献元圣皇后于影
堂，赐僧钞千锭。岑世兴结八番蛮班光金等合兵攻
石头等寨，敕调兵御之。八番宣慰司官失备，坐罪。戊
午，填星退犯井宿钺星。己未，诏整饬台纲。庚申，倭舶
来互市。广西道宣慰使获猺酋潘宝，下狱，其弟潘见
遂寇柳州，命湖广行省左丞乞住捕之。壬戌，敕“军民”
官荫袭者，由本贯图宗支申请铨授。丙寅，倒剌沙复
为中书左丞相，加开府仪同三司、录军国重事。丁卯，
罢蒙山银冶提举司，命瑞州路领之。壬申，赐诸王不
赛因钞二万锭、帛百匹。诸王斡耳朵罕遣使以追捕
广西猺寇上闻，帝曰：“朕自即位，累诏天下，悯恤黎元，
惟广猺屡叛，杀掠良民，故命斡耳朵罕等讨之。今闻
迎降者甚众，宜更以恩抚之。若果不悛，严兵追捕。”京
师饥，赈粜米四十万石。内郡饥，赈钞十万锭、米五万
石。河间诸郡流民就食，通、漷二州，命有司存恤之。杭
州路火，赈贫民粮一月。常德路水，民饥，赈粮万一千
六百石。十二月戊寅，以塔失帖木儿为中书右丞相。
癸未，加塔失帖木儿开府仪同三司、上柱国、录军国
重事、监修国史，封蓟国公。诸王不赛因遣使贡珠，赐
钞二万锭。乙酉，帝复受佛戒于帝师。荧惑犯天江，辰
星犯建星。丁亥，修鹿顶殿。镇南王脱不花薨。遣中书
平章政事乃马歹摄镇其地。中书省臣言：“山东、陕西、
湖广地接戎夷，请议选宗室往镇。”从之。申禁图谶私
藏，不献者罪之。癸巳，京师多盗，塔失帖木儿请处决
重囚，增调逻卒，仍立捕盗赏格，从之。甲午，太白犯垒
壁阵。召张珪于保定。丁酉，加纽泽知枢密院事，与马
某沙并开府仪同三司。弛瑞州路酒禁。左丞乞住、诸
王斡耳朵罕征猺贼，败之。元江路土官普山为寇，命
戍兵捕之。壬寅，大宁路、凤翔府饥，禁酿酒。右丞赵简
请行区田法于内地。以宋董煟所编《救荒活民书》颁
州县。济南、延川二路饥，赈钞三千五百锭；惠州、杭州
等处饥，赈粜有差。是岁，陕西府雨雹，御河水溢。以故
翰林学士不花、中政使普颜笃、指挥使卜颜忽里为
铁失等所系死，赠功臣号及阶、勋、爵谥。

三年春正月丙午朔，征东行省左丞相、高丽国王王
章遣使奉方物贺正旦。播州宣慰使杨燕里不花招
谕蛮酋黎平庆等来降。戊申，元江路总管普双叛，命
云南行省招捕之。诸王薛彻秃、晃火帖木儿来朝，赐
金银、钞币有差。壬子，封诸王宽彻不花为“威顺王，镇
湖广；买奴为宣靖王”，镇益都，各赐钞三千锭。以山东、
湖广官田赐民耕垦，人三顷，仍给牛具。诸王不赛因
遣使献西马。征前翰林学士吴澄不起。置都水庸田
司于松江，掌江南河渠水利。己未，赐武平王帖古思
不花部军民钞，人十五锭。以湘宁王八剌失里镇兀
鲁思部。辛酉，太白犯外屏。癸亥，封朵列捏为国公。以
知枢密院事撒忒迷失为岭北行中书省平章政事。
戊辰，缅国乱，其主荅里也伯遣使来乞师，献驯象、方
物。安南国阮叩寇思明路，命湖广行省督兵备之。大
都路属县饥，赈粮六万石。恩州水，以粮赈之。二月丁
丑，购能首告谋逆厌魅者，给赏，立赏格，谕中外。庚辰，
赈鲁王阿儿加失里部瓮吉剌贫民钞六万锭。命诸
王鲁宾为大宗正。壬午，广西全茗州土宫许文杰率
诸猺以叛，寇茗盈州，杀知州事李德卿等，命湖广行
省督兵捕之。以乃马台知枢密院事。甲申，祭太祖、太
宗、睿宗御容于翰林国史院。丁亥，中书请罢征徭，敕
斡儿朵罕等班师，其镇戍者如故。乙丑，禁汴梁路酿
酒。甲午，葺真定王华宫。乙未，修佛事、厌雷于崇天门。
丙申，建显宗神御殿于卢师寺，赐额曰大天源延寿
寺。敕以金书“西番”字藏经。甲戌，建殊祥寺于五台山，
赐田二百顷。瓜哇国遣使贡方物。庚子，以通政院使
察乃为中书平章政事。甲辰，车驾幸上都，命诸王也
忒古不花及中书省臣兀伯都剌、察乃、善僧许师敬、
朵朵居守。立典医署，秩从五品，隶詹事院。归德府属
县河决，民饥，赈粮五万六千石。河间、保定、真定三路
饥，赈粮四月。建昌路饥，赈粜米三万石。三月乙巳朔，
帝以不雨自责，命审决重囚，遣使分祀五岳四渎、名
山大川及京城寺观。安南国宫为龙州万户赵雄飞等所侵，乞谕还所掠，诏广西道遣官究之。丙午，填星
犯井宿钺星。丁未，敕百官集议急务。中书省臣等请
“汰卫士，节滥赏，罢营缮，防猺寇，诸寺官署坑冶等事
归中书”，并从之。壬子，禜星于司天监。癸丑，八番岩霞
洞蛮来降，愿岁输布二千五百匹，设蛮夷官镇抚之。
乙卯，申禁民间金龙文织币。丁巳，遣诸王失剌镇北
边。戊午，诏安抚缅国，赐其主金币。甲子，命功德使司
简岁修佛事一百二十七。丙寅，翰林承旨阿怜帖木
儿、许师敬译《帝训》成，更名曰《皇图大训》。敕授皇太子，
考试国子生。遣僧修佛事于临洮、凤翔、星吉儿、宗山
等处。赐诸王孛罗铁木儿、阿剌忒纳各钞二千锭。戊
辰，荧惑犯垒壁阵，填星犯井。庚午，填星、太白、岁星聚
于并。辛未，泉州民阮凤子作乱，寇陷城邑，军民官以
失讨坐罪。永平、卫辉、中山、顺德诸路饥，赈钞六万六
千馀锭。宁夏、奉元、建昌诸路饥，赈粮二月。大都、河间、
保定、永平、济南、常德诸路饥，免其田租之半。四月丙
戌，镇安路总管岑修广为弟修仁所攻，来告，命湖广
行省辨治之。戊戌，太白犯鬼。壬寅，荧惑犯垒壁阵。米
洞蛮田先什用等结十二洞蛮寇长阳县，湖广行省
遣九姓长官彭忽都不花招之，田先什用等五洞降，
馀发兵讨之。修夏津武河堤三十三所，役丁万七千
五百人。五月甲戌朔，藩王怯别遣使来献豹。乙巳，修
镇雷佛事三十一所。甘肃行省臣言：“赤斤储粟，军士
度川，远给不便，请复徙于曲尤之地。”从之。修上都、复
仁门。泾州饥，禁酿酒。罢造福建岁供蔗饧。以西僧驰
驿扰民，禁之。甲寅，八百媳妇蛮招南道遣其子招三
听奉方物来朝。乙卯，以帝师兄锁南藏卜领西番三
道宣慰司事，尚公主，赐王爵，给“寿宁公主”印，仍赐田
百顷、钞三万锭。甲子，中书会岁钞出纳之数，请节用
以补不足，从之。监察御史劾宣抚使朵儿只班，学士
李塔剌海、刘绍祖庸鄙不胜任。中书议：“三人皆勋旧
子孙，罪无实状，乞复其职，仍敕宪台勿以空言妄劾。”
从之。丁卯，岑世兴及镇安路岑修文合山獠、角蛮六
万馀人为寇，命湖广、云南行省招谕之。遣指挥使兀
都蛮镌西番咒语于居庸关崖石。庚午，乞住招谕永
明县五洞猺来降。河西加木笼四部来降，以“荅儿麻
班藏卜领卜剌麻，沙槊部公哥班领古笼罗乌公远
宗、兰宗孛儿间沙加坚部唆南监藏卜领兰宗古卜
剌卜吉里昔吉林、亦《木石》威石部朵儿只本剌领笼
荅、吃列八里阿卜鲁荅思、阿荅藏部。”雄州饥，太平、兴
化属县水，并赈之。庐州、郁林州及洪泽屯田旱，扬州
路属县财赋、官田水，“并免其租。”六月癸酉朔，赐藩王
怯别七宝束带。以秃哈帖木儿为四川行省平章政
事，请终母丧，从之。癸未，播州蛮黎平爱复叛合谢乌
穷为寇，宣抚使杨燕礼不花招平爱出降，乌穷不附，
命湖广行省讨之。丁亥，命湘宁王八剌失里出镇阿
难荅的之地。戊子，诸王脱脱等来朝，赐金银钞币有
差。乙未，命梁王王禅及诸王彻彻秃镇抚北军，赐王
禅钞五千锭，币帛各二百匹。丁酉，遣道士吴全节修
醮事于龙、虎三茆、阁、皂三山。戊戌，遣使祀解州盐池
神。中书省臣言：“比郡县旱蝗，由臣等不能调燮，故灾
异降戒。今当恐惧儆省，力行善政，亦冀陛下敬慎修
德，悯恤生民。”帝嘉纳之。赈昌王八剌失里“部钞四万
锭，赐吴王泼皮钞万锭。”己亥，纳皇姊寿宁公主女撒
荅八剌于中宫。道州路栎所源猺为寇，命乞住督兵
捕之。奉元、巩昌属县大雨雹。峡州旱，东平属县蝗，大
同属县大水。莱芜等处冶户饥，赈钞三万锭。光州水。
中山安喜县雨雹伤稼。大昌屯河决。大宁、庐州、德安、
梧州、中庆诸路属县水旱，并蠲其租。秋七月甲辰，车
驾发上都。禁车骑践民禾。辽王脱脱请复太母月也
伦宫守兵及女直屯户，不允。增给太祖四大斡耳朵
岁赐银二百锭、钞八千锭。遣使祀海神天妃，造豢豹
毡车三十两。乙巳，怯怜口屯田霜，赈粮二月丙午，享
太庙。丁未，绍庆酉阳寨冉世昌及何惹洞蛮为寇，诏
行宫驼马及宗戚将校驻冬北边者，毋辄至京师。辛
亥，封阿都赤为绥宁王，赐钞四千锭，给金印。壬子，皇
后受牙蛮荅哥戒于水精殿。甲寅，幸大乾元寺，敕铸
五方佛铜像。乙卯，诏翰林侍讲学士阿鲁威、直学士
燕赤译《世祖圣训》，以备经筵进讲。戊午，诸王不赛因
献驼马。遣日本僧瑞兴等四十人还国，作别殿于潜
邸。敕“入粟拜官者，准致仕铨格。”己未，禁诸部王妃入
京告饥。以月鲁帖木儿嗣齐王，给金印。八百媳妇蛮
招南通遣使来献驯象方物。乙丑，发兵修野狐、色泽、
桑干三岭道。戊辰，太白经天。己巳，大理土官伱囊来
献方物。庚申，广西宣慰副使王瑞请益戍兵，及以土
民屯田备蛮，仍置南宁安抚司。河决郑州阳武县，漂
民万六千五百馀家，赈之。永平、大都诸属县水，大风，
雨雹。龙兴、辰州二路火。大名、永平、奉元诸路属县旱。
汴梁路水。大名、顺德、卫辉、淮安等路，睢、赵、涿、霸等州
及诸位屯田蝗。大同浑源河溢，檀、顺等州两河决，温
榆水溢。赈永平、奉元钞七万锭，赈粜濠州饥民麦三万九千馀石。命“瘗京城外弃骸，死状不白者，有司究
之。”八月甲戌，兀伯都剌、许师敬并以灾变饥歉，乞解
政柄，不允。乙亥，遣乃马台简阅边兵，赐钞千锭。大天
源延圣寺神御殿成。戊寅，修澄清石闸。甲申，享太庙。
长春宫道士蓝道元以罪被黜。诏道士有妻者悉给
徭役。迁黄羊坡民二百五十户于鞑靼部。宁远州洞
蛮刁用为寇，命云南行省备之。丁亥，遣梁王王禅整
饬斡耳朵思边事。辛卯，云南行省丞相亦儿吉䚟、廉
访副使散兀只台以使酒相诋状闻，诏两释之。甲午，
以灾变罢猎。赈河南探马赤军，籍其馀丁。罢行宣政
院及功德使司。免武备寺逋负兵器。丁酉，藩王不赛
因遣使献玉及独峰驼。是夜，太白犯轩辕御女。以星
变下诏恤民。辛丑，次中都，畋于汪火察秃之地。赐太
师按摊出钞三千八百锭。鹿顶殿成。罢甘肃札浑仓，
徙其军储于汪古剌仓。户部尚书郭良坐赃免。作天
妃宫于海津镇。西番土官撒加布来献方物。海寇黎
三来附。诏谕廉州蜒户使复业。盐官州大风海溢，坏
堤防三十馀里。遣使祭海神，不止，徙居民千二百五
十家。大都、昌平大风，坏民居九百家。龙庆路雨雹一
尺，大风损稼。真定、蠡州、奉元、蒲城等县及无为州诸
处水。河中府、永平、建昌、印都、中庆、太平诸路及广西、
两江饥，并发粟赈之。扬州、崇明州大风雨，海水溢，溺
死者给棺敛之。杭州火，赈粮一月。九月丁未，增置上
都留守判官一员兼推官。辛亥，命帝师还京，修洒净
佛事于大明、兴圣、隆福三宫。丁巳，弛大都、上都、兴和
酒禁。庚申，车驾至大都。壬戌，以察乃领度支事。癸亥，
太白犯太微垣右执法。赐大车里新附蛮官七十五
人裘帽靴袜。戊辰，命懽赤等使于诸王怯别、月思、别
不赛因三部，赈潜邸贫民钞二十万锭。湖广行省太
平路总管郭扶、云南行省威楚路秃剌寨长哀培，景
东寨长阿只弄男阿吾，大阿哀寨主弟伱刀，木罗寨
长哀卜利，茫施路土官阿利，镇江路土官泥囊弟陀
《金客》，木帖路土官丘罗，大车里昭哀侄哀用，孟隆甸
土官吾仲，并奉方物来献。以昭哀地置木朵路一、木
来州一、甸三，以吾仲地置孟隆路一，甸一，以哀培地
置甸一，并降金符、铜印，仍赐币帛、鞍勒有差。中书省
臣言：“今国用不继，陛下当法世祖之勤俭以为永图。
臣等在职，苟有滥承恩赏者，必当回奏。”帝嘉纳之。扬
州、宁国、建德诸属县水，南恩州旱，民饥，并赈之。汾州
平遥县汾水溢。庐州、怀庆二路蝗。冬十月辛未朔，发
卒四千治通州道，给钞千六百锭。甲戌，纽泽陞右御
史大夫。庚辰，享太庙，奉安显宗御容于大天源延圣
寺。辛巳，太白犯进贤。天寿节，遣道士祠卫辉太一万
寿宫。壬午，帝师以疾还撒思加之地，赐金银钞币万
计，敕中书省遣官从行，备供亿。癸酉，河水溢。汴梁路
乐利堤坏，役丁夫六万四千人筑之。京师饥，发粟八
十万石，减价粜之。赐大天源延圣寺钞二万锭，吉安、
临江二路田千顷。中书省臣言：“养给军民，必藉地利。
世祖建大宣文、弘教等寺，赐永业，当时已号虚费。而
成宗复构天寿万宁寺，较之世祖，用增倍半。若武宗
之崇恩、福元，仁宗之承华、普庆，租榷所入，益又甚焉。
英宗凿山开寺，损兵伤农，而卒无益。夫土地祖宗所
有，子孙当共惜之。臣恐兹后藉为口实，妄兴工役，徼
福利以逞私欲，惟陛下察之。”帝嘉纳焉。十一月庚子，
陜西行台中丞姚炜请集世祖嘉言善行，以时省览，
从之。沈阳、辽阳、大宁等路及金、复州水，民饥，赈钞五
万锭。怀庆修武县旱，免其租。宁夏路万户府、庆远安
抚司饥，并赈之。弛宁夏路酒禁。宣抚使马合某、李让
劾浙西廉访使完者不花受赂，簿对不服，诏遣刑部
郎中唆住鞫其侵辱使者笞之。藩王不赛因遣使来
献虎。癸卯，中书省臣言：“西僧每假元辰疏释重囚，有
乖政典，请罢之。”有旨：“自今当释者，敕宗正府审覆。”乙
巳，梁王王禅往北边，赐钞二千锭。己酉，作鹿顶棕楼。
辛亥，追复前平章政事李孟官。赐湘宁王八剌失里
钞三千锭。诸王不赛因遣使来献马。乙卯，太白犯键
闭。广西透江团猺为寇，宣慰使买奴谕降之。扶灵、青
溪、栎头等源蛮为寇，湖南道宣慰使遣使谕降之。戊
午，造《中统》、至元钞各十万锭。封诸王铁木儿不花为
镇南王，镇扬州。辛酉，加御史大夫纽泽开府仪同三
司，加封庐陵江神曰《显应》。弛成都酒禁。播州蛮宋王
保来降。己巳，徙上都清宁殿于伯亦儿行宫。弛永平
路山泽之禁。阶州土番为寇，武靖王遣临洮路元帅
盏盏谕降之。广宁路属县霖雨伤稼，赈钞三万锭。沔
阳府旱，免其税。永平路大水，免其租，仍赈粮四月。汴
梁、建康、太平、池州诸路及甘肃亦集乃路饥，并赈之。
锦州水溢，坏田千顷，漂死者百人，人给钞一锭。崇明
州海溢，漂民居五百家，赈粮一月，给死者钞二十贯。
丁丑，诸王月思别献文豹，赐金、银、钞、币有差。御史哈
剌那海请择正人傅太子，帝嘉纳之。壬午，御史贾垕
请祔武宗皇后于太庙，不报。敕以来年元夕构灯山
于内“廷，御史赵思鲁以水旱请罢其事”，从之。甲申，师鲁又请亲祀郊庙，帝嘉纳之。丙戌，以回回阴阳家言
天变，给钞二千锭，施有道行者及乞人系囚以禳之。
丁亥，宁夏路地震，有声如雷，连震者四。庚寅，赦天下。
召江浙行省右丞赵简为集贤大学士，领经筵事。壬
辰，赐梁王王禅宴器金银。以皇子小薛夜啼，赐高年
钞。癸巳，作鹿顶殿。己亥，命帝师修佛事，释重囚三人。
置大承华普庆寺总管府，罢规运提点所。御史言：“比
年营缮，以卫军供役，废武事不讲。请遵世祖旧制，教
习五卫亲军，以备扈从。”不报。湖广屯戍千户只干不
花招谕扶灵洞蛮刘季等来降。保定路饥，赈米八万
一千五百石。怀庆路饥，赈钞四万锭。亳州河溢，漂民
舍八百馀家，坏田二千三百顷，免其租。广西静江、象
州诸路及辽阳路饥，并赈之。大宁路大水，坏田五千
五百顷，漂民舍八百馀家，溺死者人给钞一锭。
四年春正月甲辰，诸王买奴来朝，赐金一锭、银十锭、
钞二千锭、币帛各四十匹。乙巳，御史台臣请亲祀郊
庙，帝曰：“朕遵世祖旧制，其命大臣摄之。”己酉，太白犯
牛。庚戌，置绍庆路石门十寨巡检司。御史辛钧言：西
商鬻宝动以数十万锭，今水旱民贫，请节其费。不报。
壬子，以中政院金银铁冶归中书。靖安王阔不花出
镇陕西，赐钞二千锭。癸丑，赐诸王阿剌忒纳失里等
钞六千锭。甲寅，鹰师脱脱病，赐钞千锭。戊午，命市珠
宝首饰。庚申，皇子允丹藏卜受佛戒于智泉寺。盐官
州海水溢，坏捍海堤二千馀步。甲子，武龙洞蛮寇武
缘县诸堡。丁卯，燕南廉访司请立真定常平仓，不报。
浚会通河，筑漷州护仓堤，役丁夫三万人。初置云南
行省检校官。辽阳行省诸郡饥，赈钞十八万锭。彰德、
淮安、扬州诸路饥，并赈之。大宁路水，给溺死者人钞
一锭。二月辛未，祀先农。甲戌，祭太祖、太宗、睿宗御容
于大承华普庆寺，以翰林院官执事。乙亥，亲王也先
铁木儿出镇北边，赐金一锭、银五锭、钞五百锭、币帛
各十匹。丙子，命亦烈赤领仁宗神御殿事，大司徒亦
怜真乞剌思为“大承华普庆寺总管府达鲁花赤，仍
大司徒。”壬午，狩于漷州。诸王火沙河、荣荅里出镇北
边，赐金银、钞币有差。帝师参马亦思吉思卜长出亦
思宅卜卒，命塔失铁木儿、纽泽监修佛事。丙戌，诏同
佥枢密院事燕帖木儿教阅诸卫军。戊子，进袭封衍
圣公孔思晦阶嘉议大夫。以马忽思为云南行省平
章政事，提调乌蒙屯田。庚寅，八百媳妇蛮酋招南通
来献方物。辛卯，白虹贯日。以尚供总管府及云需总
管府隶上都留守司。奉元、庐州、淮安诸路及白登部
饥，赈粮有差。永平路饥，赈钞三万锭、粮二月三月。辛
丑，皇子允丹藏卜出镇北边。以那海赤为惠国公、商
议内史府事。癸卯，和宁地震，有声如雷。丙午，廷试进
士阿察赤、李黼等八十五人，赐进士及第、出身有差。
命西僧作“止风佛事”，潮州路判官钱珍挑推官梁楫
妻刘氏，不从，诬楫下狱杀之，事觉，珍饮药死，诏戮尸
传首。海北廉访副使刘安仁坐受珍赂，除名。辛亥，诸
王槊思班不赛亦等以文豹、西马、佩刀、珠宝等物来
献，赐金钞万计。庚申，遣使往江南求奇花异果。辛酉，
以太傅朵台为太师，太保秃忽鲁为太傅，也可札鲁
忽赤伯达沙为太保。“敕前太师伯忽与议大事，食其
俸终身。”召翰林学士承旨蔡国公张珪、集贤大学士
廉恂、太子宾客王毅，悉复旧职；陕西行台中丞敬俨
为集贤大学士，并商议中书省事，珪仍预经筵事。赐
诸王火沙部钞四千锭，郡王朵来、兀鲁兀等部畜牧
灾，赈钞三万五千锭。中书省臣请酬哈散等累朝售
宝价钞十万二千锭，从之。壬戌，车驾幸上都。复设武
备寺同判六员。命亲王八剌失思出镇察罕脑儿。封
宽彻为国公。以阿散火者知枢密院事。浑河决，发军
民万人塞之。丁卯，荧惑犯井。复置卫侯直都指挥使
司，秩正四品。诸王不赛因遣使献文豹、狮子，赐钞八
千锭。大宁、广平二路属县饥，赈钞二万八千锭。河南
行省诸州县及建康属县饥，赈粮有差。夏四月辛未，
盗入太庙，窃武宗金主及祭器。大理庆甸酋阿伱为
寇。壬申，作《武宗主》。甲戌，作棕毛鹿顶楼。己卯，道州永
明县猺为寇。癸未，盐官州海水溢，侵地十九里，命都
水少监张仲仁及行省官发工匠二万馀人，以竹落
木栅，实石塞之，不止。癸巳，高州猺寇电白县，千户张
额力战死之，邑人立祠，敕赐额曰“旌义。”甲午，以西僧
公哥列思巴冲纳思监藏班藏卜为帝师，赐玉印，仍
诏谕天下僧。乙未，以武备寺卿阿昔儿荅剌罕为御
史大夫，禜星于回回司天台。湖广猺寇全州、义宁属
县，命守将捕之。河南奉元二路及通、顺、檀、蓟等州，渔
阳、宝坻、香河等县饥，赈粮两月。河间、扬州、建康、太平、
衢州、常州诸路属县及云南乌撤、武定二路饥，赈粮
钞有差。永平路饥，免其租，仍赈粮两月。五月辛丑，太
尉丑驴卒。癸卯，以盐官州海溢，命天师张嗣成修醮
禳之。乙巳，作成宗神御殿于天寿万宁寺。己未，占城
国遣使贡方物。甲子，以典守宗庙不严，罢太常礼仪
院官。丁卯，修佛事于贺兰山及诸行宫。罢诸王分地州县长官世袭，俾如常调官，以三载为考。元江路总
管普双坐赃免，遂结蛮兵作乱，敕复其旧职。德庆路
猺来降，归所掠男女悉给其亲。河南江陵属县饥，赈
粮有差。汴梁属县饥，免其租。常州、淮安二路，宁海州
大雨雹，睢州河溢。大都、南阳、汝宁、庐州等路属县旱
蝗。卫辉路大风九日，木尽偃。河南路洛阳县有蝗可
五亩，群鸟食之，既数日，蝗再集，又食之。六月辛未，翰
林侍讲学士阿鲁威、直学士燕赤等进讲，仍命译《资
治通鉴》以进。参知政事史惟良请解职归养，不允。丁
丑，倒剌沙等以灾变乞罢，不允。罢两都营缮工役，录
诸郡系囚。己卯，永兴屯被灾，免其租。辛巳，造象舆六
乘。癸未，遣察乃伯颜赴大都铨选。甲申，广西花角蛮
为寇，命所部讨之。乙未，绍庆路四洞酋阿者等降，并
命为蛮夷长官，仍设巡检司以抚之。发义仓粟赈盐
官州民。庐州路饥，赈粮七万九千石。镇江、兴国二路
饥，赈粜有差。中山府雨雹。汴梁路河决。汝宁府旱。大
都、河间、济南、大名、峡州属县蝗。秋七月丁酉，元江路
普双复叛。戊戌，诸王燕只吉台袭位，遣使来朝。己亥，
八儿忽部晃忽来献方物。御史台臣言：“内郡、江南旱
蝗荐至，非国细故。丞相塔失帖木儿、倒剌沙，参知政
事不花、史惟良，参议买奴并乞解职。”有旨：“毋多辞，朕
当自儆，卿等亦宜各钦厥职。”修大明殿。占城国献驯
象二。建横渠书院于郿县，祠宋儒张载。辛丑，赐齐王
月鲁帖木儿钞二万锭。甲辰，播州蛮谢乌穷来献方
物。丙午，享太庙。丁未，敕经筵讲读官非有代不得去
职。诏谕宗正府决狱遵世祖旧制。戊戌，遣翰林侍读
学士阿鲁威还大都，译《世祖圣训》。壬子，赐诸王火儿
灰、月鲁帖木儿、八剌失里及驸马买住罕钞一万五
千锭，金、银、币、帛有差。甲寅，遣使市旄牛于西域。丁巳，
给齐王月鲁帖木儿印。伯颜察儿兀伯都剌以疾乞
解政，优诏谕之。戊午，谋粘路土官赛丘罗招谕八百
媳妇蛮招三斤来降。银沙罗土官散怯遮杀赛丘罗，
敕云南王遣人谕之。癸亥，赐寿宁公主钞五千锭。岐
王锁南管卜诉荆王也速也不干侵其分地，命甘肃
行省阅籍归之。乙丑，周王和世㻋及诸王燕只哥台
等来贡，赐金银钞币有差。遣使祀海神、天妃。丙寅，籍
僧道有妻者为民。塞保安镇渠，役民丁六千人。是月，
籍田蝗，云州黑河水溢。衢州大雨水，发廪赈饥者，给
漂死者棺。延安属县旱，免其租税。辽阳辽河、老撒加
河溢，右卫率部饥，并赈之。八月戊辰，给累朝斡耳朵
钞有差。癸酉，给别乞烈失宁国公印。度支监卿孛罗
请辞职奉母，不允。赐皇后乳母钞千七百锭。滹沱河
水溢，发丁浚治河，以杀其势。奉元路治中单鹄言：“令
民采捕珍禽异兽，不便，请罢之。”敕：应猎者其捕以进。
乙亥，赐公主不荅昔伱媵户钞四千锭。苗人祭伯秧
寇李陀寨，命湖广行省捕之。庚辰，运粟十万石，贮濒
河诸仓，备内郡饥。田州洞猺为寇，遣湖广行省捕之。
癸未，赐营王也先帖木儿钞三千锭。乙酉，伯亦斡耳
朵作钦明殿成。戊辰，御史李昌言：“河南行省平章政
事童童世官河”南，大为奸利，请徙他镇，不报。癸巳，谥
武宗皇后曰“宣慈惠圣”，英宗皇后曰“庄静懿圣”，升祔
太庙。发卫军八千修白浮瓮山河堤。是月，扬州路崇
明州海门县海水溢。汴梁路扶沟、兰阳县河盗没民
田庐，并赈之。建德、杭州、衢州属县水。真定、晋宁、延安、
河南等路屯田旱。大都、河间、奉元、怀庆等路蝗。巩昌
府通漕县山崩，碉门地震，有声如雷，昼晦。天全道山
崩，飞石毙人。凤翔、兴元、成都、峡州、江陵同日地震。九
月丙申朔，日有食之。阿察赤的斤献木棉大行帐。敕
国子监仍旧制，岁贡生员业成者六人。禁僧道买民
田，违者坐罪，没其直。壬寅，宁夏路地震。壬子，太白犯
房。甲寅，湖广土官宋王保来献方物。壬戌，遣欢赤等
使诸王怯别等部。甲子，御史言：“广海，古流放之地，请
以职官赃污者处之，以示惩戒。”从之。保定、真定二路
饥，赈粮三万石、钞万五千锭。闰月丁卯，赐诸王彻彻
秃、浑都帖木儿钞各五千锭。己巳，太白经天。车驾至
大都。壬申，以灾变，赦天下。广西、两江猺为寇，命所部
捕之。甲戌，命祀天地、享太庙，致祭五岳四渎、名山大
川。甲午，八百媳妇蛮请官守。置蒙庆宣慰司都元帅
府及木安、孟杰二府于其地。以同知乌撒宣慰司事
伱出公、土官招南通并为宣慰司都元帅，招谕人米
德为同知宣慰司事、副元帅南通之子招三斤知木
安府，侄混盆知孟杰府，仍赐钞币各有差。建昌、赣州、
惠州诸路饥，赈米四万四千石。土番、阶州饥，赈钞千
五百锭。奉元、庆远、延安诸路饥，赈粜有差。冬十月丙
申，享太庙。戊戌，诸王脱别帖木儿、哈儿蛮等献玉及
蒲萄酒，赐钞六千锭。己亥，御史德住请择东宫官。癸
卯，命帝师作佛事于大天源延圣寺。甲辰，改封建德
路乌龙山神曰“忠显灵泽普佑孚惠王。”乙巳，昼有流
星。己酉，以治书侍御史王士熙为参知政事。辛亥，监
察御史亦怯列台、卜荅言都水庸田使司扰民，请罢
之。癸丑，江浙行省左丞相脱欢、荅剌罕、平章政事高昉以海溢病民，请解职，不允。云南沙木寨土官马愚
等来朝。丁巳，以御史中丞赵世延为中书右丞，以中
书参议傅岩起为吏部尚书。御史韩镛言：“尚书三品
秩，岩起由吏累官四品，于法不得陞。”制可。安南遣使
来献方物。戊午，辰星犯东咸。监察御史冯思忠请命
太常纂修累朝礼仪。壬戌，开南州土官阿只弄率蛮
兵为寇，云南行省招捕之。增置肃州、沙州、亦集乃三
路推官。大都路诸州县霖雨，水溢，坏民田庐，赈粮二
十四万九千石。卫辉、获嘉等县饥，赈钞六千锭，仍蠲
丁地税。龙兴路属县旱，免其租。大名、河间二路属县
饥，并赈之。十一月庚午，禁晋宁路酿酒，减价粜京仓
米十万石，以赈贫民。以思州土官田仁为思州宣慰
使。召云南王帖木儿不花赴上都。癸酉，太白犯垒壁
阵。乙亥，荧惑犯天江。丙子，赐公主不荅昔伱钞千锭。
平乐府猺为寇，湖广行省督兵捕之。辛卯，以降蛮谢
乌穷为蛮夷官。云南蒲蛮来附。置顺宁府、宝通州庆
甸县。缅国主荅里必牙请复立行省于迷郎崇城，不
允。孛斯来附，给伯亦斡耳朵驼牛。以岁饥，开内郡山
泽之禁。永平路水旱民饥，蠲其赋三年。诸王塔思不
花部卫士饥，赈粮千石。冀宁路阳曲县地震。十二月
庚子，发米三十万石赈京师饥。绛州太平县赵氏妇，
一产三子。定《捕盗令》，限内不获者偿其赃。辛丑，敕塔
失铁木儿、倒剌沙领内史府四斡耳朵事。癸卯，安南
遣使来贡方物。甲辰，梧州猺为寇，湖广行省督兵捕
之。戊申，诸王孛罗遣使贡𥐻砂，赐钞二千锭。癸丑，命
赵世延及中书参议韩让、左司郎中姚庸提调国子
监。乙卯，瓜哇遣使贡金文豹、白猴、白鹦鹉各一。蔡国
公张珪卒。植万岁山花木八百七十本。丙辰，赐诸王
孛罗帖木儿等钞四千锭。己未，岁星退犯太微西垣
上将。静江路猺兵为寇，湖广行省督兵捕之。右江诸
寨土官岑世忠等来献方物。大都、保定、真定、东平、济
南、怀庆诸路旱，免田租之半。河南、河间、延安、凤翔属
县饥，并赈之。是岁，汴梁、延安、汝宁、峡州旱，济南、卫辉、
济宁、南阳八路属县蝗。汴梁诸属县霖雨，河决。扬州
路通州、崇明州大风海溢。

致和元年春正月乙丑朔，高丽王遣使来朝贺，献方
物。甲戌，享太庙，命绘《蚕麦图》。乙亥，诏谕百司，凡不赴
任及擅离职者，夺其官，避差遣者，笞之。御史邹惟亨
言：“时享太庙，三献官旧皆勋戚大臣，而近以户部尚
书为亚献，人既疏远，礼难严肃。请仍旧制，以省、台、枢
密、宿卫重臣为之。”丁丑，颁《农桑旧制》十四条于天下，
仍诏励有司以察勤惰。己卯，帝将畋柳林，御史王献
等以岁饥谏，帝曰：“其禁卫士毋扰民家，命御史二人
巡察之。”诸王星吉班部饥，赈钞万锭、米五千石。占城
遣使来贡方物，且言为交趾所侵，诏谕解之。禁僧、道
匿商税。给宗仁卫蒙古子女粮六月。辛巳，静江猺寇
灵川、临桂二县，命广西招捕之。甲申，遣使祀海神、天
妃。戊子，诏优护瓜哇国主札牙纳哥，仍赐衣物弓矢。
罢河南铁冶提举司归有司。命帝师修佛事于禁中。
免陕西捞盐一年。发卒修京城。罢益都诸属县食盐
加封幸渊龙神福应昭惠公。河间、真定、顺德诸路饥，
赈钞万一千锭。大都路东安州、大名路白马县饥，并
赈之。二月癸卯，弛汴梁路酒禁。乙卯，牙即遣使藏古
来贡方物。庚申，诏天下，改元致和。免河南自实田粮
一年，被灾州郡税粮一年，流民复业者差税三年，疑
狱系三岁不决者咸释之。赐辽王脱脱钞五千锭，梁
王王禅钞二千锭。壬戌，太白昼见。癸亥，解州盐池黑
龙堰坏，调番休盐丁修之。陕西诸路饥，赈钞五万锭。
河间、汴梁二路属县及开城、乾州蒙古军饥，并赈之。
三月庚午，阿速卫兵出戍者千人，人给钞四十锭；贫
乏者六千一百人，人给米五石。云南安隆寨土官岑
世忠，与其兄世兴相攻，籍其民三万二千户来附，岁
输布三千匹，请立宣抚使以总之，不允。置州一，以世
兴知州事；置县二，听世忠举人用之。仍谕其兄弟共
处。立万户府二，领征西红胖袄军。塔失帖木儿、倒剌
沙言：“灾异未弭，由官吏以罪黜罢者怨诽所致，请量
才叙用。”从之。辛未，大天源延圣寺显宗神御殿成，置
总管府以司财赋。壬申，雨霾。甲戌，雅济国遣使献方
物。乙卯，帝御兴圣殿受无量寿佛戒于帝师。庚辰，命
僧千人修佛事于镇国寺。辛巳，赐寿宁公主盐价钞
万引。甲申，遣户部尚书李家奴往盐官祀海神，仍集
议修海岸。丙戌，诏“帝师命僧修佛事于盐官州，仍造
浮屠二百一十六，以厌海溢。”戊子，车驾幸上都。己丑，
以赵世延知经筵事，赵简预经筵事，阿鲁威同知经
筵事，曹元用、吴秉道、虞集、段辅、马祖常、燕赤孛术、鲁
翀并兼经“筵官。”云南土官撒加布降，奉方物来献，置
州一，以撒加布知州事，隶罗罗宣慰司，征其租赋。壬
辰，太平路当涂县杨氏妇，一产三子。晋宁、卫辉二路
及泰安州饥，赈钞四万八千三百锭。冀宁路平定州
饥，赈粜米三万石。陕西、四川及河南府等处饥，并赈
之。夏四月丙申，钦州猺黄焱等为寇，命湖广行省备之。己亥，塔失帖木儿、倒剌沙请凡蒙古、色目人效汉
法丁忧者除其名，从之。壬寅，李家奴以作石囤捍海
议闻。己酉，御史杨倬等以民饥，请分僧、道储粟济之，
不报。甲寅，改封蒙山神曰嘉惠昭应王，盐池神曰灵
富公，洞庭庙神曰忠惠顺利灵济昭佑王，唐柳州刺
史柳宗元曰文惠昭灵公。戊午，禁伪造金银器皿。大
都、东昌、大宁、汴梁、怀庆之属州县饥，发粟赈之。保定、
冠州、德州般阳、彰德、济南属州县饥，发钞赈之。是月，
灵州、濬州大雨雹，蓟州及岐山、石城二县蝗。广宁路
大水。崇明州大风，海溢。五月甲子，遣官分护流民还
乡，仍禁聚至千人者，杖一百。丙寅，广西普宁县僧陈
庆安作乱，僭建国，改元。己巳，八百媳妇蛮遣子哀招
献驯象。癸酉，籍在京流民废疾者，给粮遣还。大理怒
江甸土官阿哀你寇乐辰诸寨，命云南行省督兵捕
之。庚辰，有流星大如缶，其光烛地。甲申，安南国及八
洞蛮酋遣使献方物。戊子，以岭北行省平章政事塔
失帖木儿为中书平章政事。是月，燕南、山东东道及
奉元、大同、河间、河南、东平、濮州等处饥，赈钞十四万
三千馀锭。陕州属县饥，赈粜粮五千石。冀宁、广平、真
定诸路属县大雨雹。汝宁府、颍州、卫辉路汲县蝗。泾
州灵台县旱。六月，高丽世子完者秃诉取其印，遣平
章政事买闾往谕高丽王，俾还之。丙午，遣使祀世祖
神御殿。是月，诸王喃荅失、彻彻秃、火沙、乃马台诸郡
风雪毙畜牧。士卒饥，赈粮五万石、钞四十万锭。奉元、
延安二路饥，赈钞四千八百九十锭。彰德属县大雨
雹。南宁、开元、永平诸路水。江陵路属县旱。河南安德
屯蠖食桑。秋七月辛酉朔，宁夏地震。庚午，帝崩，寿三
十六，葬起辇谷。己卯，大宁路地震。癸未，修佛事于钦
明殿。乙酉，皇后、皇太子降旨谕安百姓。丙戌，太白犯
轩辕大星。九月，倒剌沙立皇太子为皇帝，改元“天顺”，
诏天下。泰定之世，灾异数见，君臣之间亦未见其引
咎责躬之实。然能知守祖宗之法以行，天下无事，号
称“治平”，兹其所以为足称也。

### 明宗本纪

按《元史明宗本纪》，“明宗翼献景孝皇帝，讳和世㻋，武
宗长子也。母曰仁献章圣皇后，亦乞烈氏。成宗大德
三年，命武宗抚军北边。帝以四年十一月壬子生，成
宗崩，十一年，武宗入继大统，立仁宗为皇太子，命以
次传于帝。武宗崩，仁宗立。延祐三年春，议建东宫。时
丞相铁木迭儿欲固位取宠，乃议立英宗为皇太子，
又与太后幸臣识烈门谮帝于两宫，浸润久之，其计
遂行。”于是封帝为周王，出镇云南。置常侍府官属，以
遥授中书左丞相秃忽鲁、大司徒斡耳朵、中政使尚
家奴、“山北辽阳等路蒙古军万户孛罗”、翰林侍讲学
士教化等并为常侍；中卫亲军都指挥使唐兀、兵部
尚书赛罕八都鲁为中尉，仍置谘议、记室各二员，遣
就镇。是年冬十一月，帝次延安，秃忽鲁、尚家奴、孛罗
及武宗旧臣釐日、沙不丁、哈八儿秃等皆来会。教化
谋曰：“天下者，我武皇之天下也。出镇之事，本非上意，
由左右构间致然。请以其故白行省，俾闻之朝廷，庶
可杜塞离间，不然事变叵测。”遂与数骑驰去。先是，阿
思罕为太师，铁木迭儿夺其位，出之为陕西行省丞
相。及教化等至，即与平章政事塔察儿、行台御史大
夫脱里伯、中丞脱欢悉发关中兵，分道自潼关、河中
府入。已而塔察儿、脱欢袭杀阿思罕、教化于河中，帝
遂西行至北边金山。西北诸王察阿台等闻帝至，咸
率众来附。帝至其部，与定约束。每岁冬居扎颜，夏居
斡罗“斡察山，春则命从者耕于野泥。”十馀年间，边境
宁谧。延祐七年，仁宗崩，英宗嗣立。是岁夏四月丙寅，
子妥懽帖木尔生，是为至正帝。至治三年八月癸亥，
御史大夫铁失等弑英宗。晋王也孙铁木儿自立为
皇帝，改元泰定。五月，遣使扈从皇后八不沙至自京
师。二年，帝弟图帖睦尔以怀王出居于建康。三年三
月癸酉，子懿《璘质》班生，是为宁宗。岁戊辰七月庚午，
泰定皇帝崩于上都。倒剌沙专权自用，逾月不立君，
朝野疑惧。时佥枢密院事燕铁木儿留守京师，遂谋
举义。八月甲午黎明，召百官集兴圣宫，兵皆露刃号
于众曰：“武皇有圣子二人，孝友仁文，天下归心，大统
所在，当迎立之，不从者死。”乃缚平章乌伯都剌、伯颜
察儿，以中书左丞朵朵、参知政事王士熙等下于狱。
燕铁木儿与西安王阿剌忒纳失里固守内廷。于是
帝方远在沙漠，猝未能至，虑生他变，乃迎帝弟怀王
于江陵，且宣言已遣使北迎帝，以安众心。复矫称帝
所遣使者自北方来，云“周王从诸王兵整驾南辕，旦
夕即至矣。”丁巳，怀王入京师，群臣请正大统，固让曰：
“大兄在北，以长以德，当有天下。必不得已，当明以朕
志，播告中外。”九月壬申，怀王即位，是为文宗，改元天

大都，而梁王王禅、右丞相荅失铁木儿、御史大夫钮
泽、太尉不花等兵皆次于榆林。燕帖木儿与其弟撒
敦、子唐其势等帅师与战，屡败之，上都兵皆溃。十月
辛丑，齐王月鲁帖木儿、元帅不花帖木儿以兵围上
都，倒剌沙乃奉皇帝宝出降，两京道路始通。于是文
宗遣哈散及撒迪等相继来迎，朔漠诸王皆劝帝南
还京师。遂发北边诸王察阿台、沿边元帅朵烈捏、万
户买驴等咸帅师扈行，旧臣孛罗、尚家奴、哈八儿秃
皆从至金山。岭北行省平章政事泼皮奉迎，武宁王
彻彻秃、佥枢密院事帖木儿不花继至，乃命孛罗如
京师。两京之民闻帝使者至，驩呼鼓舞曰：“吾天子实
自北来矣！”诸王旧臣争先迎谒，所至成聚。

天历二年正月乙丑，文宗复遣中书左丞跃里帖木
儿来迎。乙酉，撒迪等至，入见帝于行幄，以文宗命劝
进。丙戌，帝即位于和宁之北，扈行诸王大臣咸入贺，
乃命撒迪遣人还报京师。是月，前翰林学士承旨不
荅失里以太府太监沙剌班辇金银币帛至，遣撒迪
等还京师。帝命之曰：“朕弟曩尝览观书史，迩者得无
废乎？听政之暇，宜亲贤士大夫讲论史籍，以知古今
治乱得失。卿等至京师，当以朕意谕之。”二月壬辰，宣
靖王买奴自京师来觐。辛丑，追尊皇妣亦乞烈氏曰
仁献章圣皇后。是月，文宗立奎章阁学士院于京师，
遣人以除目来奏，帝并从之。三月戊午朔，次洁坚察
罕之地。辛酉，文宗遣右丞相燕铁木儿奉皇帝宝来
上，御史中丞八即剌、知枢密院事秃儿哈帖木儿等
各率其属以从。壬戌，造乘舆服御及近侍诸服用。丙
寅，帝谓中书左丞跃里帖木儿曰：“朕至上都，宗藩诸
王必皆来会，非寻常朝会比也。诸王察阿台今亦从
朕远来，有司供张，皆宜豫备。卿其与中书臣僚议之。”
丁亥，雨土霾。四月癸巳，燕铁木儿见帝于行在，率百
官上皇帝宝。帝嘉其勋，拜太师，仍命为中书右丞相、
开府仪同三司、上柱国、录军国重事、监修国史，荅剌
罕太平王并如故。复谕燕铁木儿等曰：“凡京师百官，
朕弟所用者，并仍其旧，卿等其以朕意谕之。”燕铁木
儿奏：“陛下君临万方，国家大事所系者，中书省、枢密
院、御史台而已，宜择人居之。”帝然其言。以武宗旧人
哈八儿秃为中书平章政事，前中书平章政事伯帖
木儿知枢密院事，常侍孛罗为御史大夫。甲午，立行
枢密院，命昭武王知枢密院事，火沙领行枢密院事，
赛帖木儿、买奴并同知行枢密院事。是日，帝宴诸王、
大臣于行殿，燕铁木儿、哈八儿、秃伯帖木儿孛罗等
侍，帝特命台臣曰：“太祖皇帝尝训敕臣下云：‘美色名
马，人皆悦之。然方寸一有系累，即能坏名败德。卿等
居风纪之司，亦尝念及此乎？世祖初立御史台，首命
塔察儿、奔帖杰儿二人协司其政。天下国家，譬犹一
人之身，中书则右手也，枢密则左手也。左右手有病，
治之以良医。省院阙失，不以御史台治之，可乎？凡诸
王百司，违法越礼，一听举劾，风纪重则贪墨惧，犹斧
斤重则入木深，其势然也。朕有阙失，卿亦以闻，朕不
尔责也’。”乙未，特命孛罗等传旨宣谕燕铁木儿、伯荅、
沙、火沙、哈八儿、秃八、即剌等曰：“世祖皇帝立中书省、
枢密院、御史台及百司庶府共治天下，大小职掌已
有定制。世祖命廷臣集律令章程，以为万世法。成宗
以来，列圣相承，罔不恪遵成宪。朕今居太祖、世祖所
居之位，凡省、院、台百司庶政，询谋佥同，摽译所奏，以
告于朕。军务机密，枢密院当即以闻，毋以夙夜为间
而稽留之。其他事务，果有所言，必先中书、院台。其下
百司及暬御之臣，毋得隔越陈请。宜宣谕诸司，咸俾
闻知，傥违朕意，必罚无赦。”丁酉，以陕西行台御史大
夫铁木儿脱为上都留守。辛丑，文宗立都督府于京
师，遣使来奏，又以台宪官除目来上，并从之。癸卯，遣
使如京师，卜日。命中书左丞相铁木儿补化摄告即
位于郊庙社稷。遣武宁王彻彻秃及哈八儿秃立文
宗为皇太子，仍立詹事院。罢储庆司。以彻里铁木儿
为中书平章政事，阔儿吉司为中书右丞，怯来只儿
哈郎并甘肃行省平章政事，忽剌台为江浙行省平
章政事，那海为岭北行省平章政事。甲辰，敕中书省
赐官吏送宝者秩一等，从者赉以币帛。乙巳，监察御
史言：“岭北行省控制一方，广轮万里，实为太祖肇基
之地，国家根本系焉。方面之寄，岂可轻任？平章塔即
吉素非勋旧，奴事倒剌沙，倔起宿卫，辄为右丞，俄陞
平章，年巳七十，眊昏殊甚。左丞马谋本晋邸部民，以
女妻倒剌沙，引为都水，遂除左丞。郎中罗里，市井小
人，秃鲁忽乃晋邸卫卒，不谙政务，并宜黜退。”台臣以
闻，帝曰：“御史言甚善，其并黜之。”又谕台臣曰：“御史劾
岭北省臣，朕甚嘉之。继今所当言者，毋有所惮。被劾
之人苟营求申诉，朕必罪之。或廉非其实，毋辄以闻。”
五月丁巳朔，次朵里伯真之地。戊午，遣西安王阿剌
忒纳失里还京师。封帖木儿为保德郡王，赐扈驾宿
卫士等币帛有差。己未，皇太子遣翰林学士承旨阿邻帖木儿来觐。庚申，次斡耳朵木东。辛酉，御史大夫
孛罗、中政使尚家奴并特授开府仪同三司，以典四
番宿卫。癸亥，次必忒怯秃之地。翰林学士承旨斡耳
朵自京师来觐，命有司新武宗幄殿车舆。庚午，命燕
铁木儿升用岭北行省官吏，其馀官吏并赐散官一
级，选用潜邸旧臣及扈从士受制命者八十有五人，
六品以下二十有六人。壬申，次探秃儿海之地。封亦
怜真八为柳城郡王。以八即剌为陕西行台御史大
夫，众家奴为御史中丞。乙亥，次秃忽剌。敕大都省臣
铸皇太子宝。时求太子故宝不知所在，近侍伯不花
言“宝藏于上都行幄”，遣人至上都索之，无所得，乃命
更铸之。西木邻等四十三驿旱灾，命中书以粮赈之，
计八千二百石。丁丑，皇太子发京师。镇南王帖木儿
不花，诸王也速斡即、荅来不花、朵来只班伯颜、也不
干，驸马别阇里及扈卫百官悉从行。戊寅，京师市马
二百八十匹，载乘舆服御送行在所。己卯，次秃忽剌
河东。加翰林学士承旨唐兀为太尉。赵王马札罕部
落旱，民五万五千四百口不能自存，敕河东宣慰司
赈粮两月。庚辰，赐诸王燕只哥台钞二百锭、币帛二
千匹。辛巳，次斡罗斡秃之地。壬午，次不鲁通之地。是
日，左丞相铁木儿、补化等以帝即位，摄告南郊。甲申，
次忽剌火失温之地。六月丁亥朔，次坤都也不剌之
地。是日，铁木儿、补化等以帝即位，摄告于宗庙社稷。
戊子，燕铁木儿等奏，“中政院越中书擅奏除授，移文
来征，制敕已如所请授之，然于大体非宜。乞申命禁
止，庶使政权归一。”从之。庚寅，次撒里之地。陕西行省
告饥，遣使还都，与诸老臣议赈救之。丁酉，次兀纳八
之地，升都督府为大都督府。己亥，次阔朵之地。枢密
院奏：“皇太子遣使来言，近已颁赦，四川诸省兵悉遣
还营，惟云南逆谋叵测，兵未可即罢，令臣等以闻。”帝
曰：“可仍屯戍，俟平定而后罢。”辛丑，次撒里怯儿之地。
壬寅，戒近侍毋得辄有奏请。甲辰，赐驸马脱必儿钞
千锭，往云南。丁未，次哈里温。戊申，次阔朵杰阿剌伦。
辛亥，次哈儿哈纳秃之地。诏谕中书省臣：“凡国家钱
谷铨选诸大政事，先启皇太子，然后以闻。”癸丑，次忽
秃之地。甲寅，赈陕西临潼、华阴二十三驿钞一千八
百锭，晋宁路十五驿钞八百锭。是月，铁木儿补化以
久旱启于皇太子辞相位，乞更选贤德，委以燮理，皇
太子遣使以闻，帝谕阔儿吉思等曰：“修德应天，乃君
臣当为之事。铁木儿补化所言良是。天明可畏，朕未
尝斯须忘于怀也。皇太子来会，当与共图，其可以泽
民利物者行之。卿等其以朕意谕群臣。”七月丙辰朔，
日有食之。甲子，次孛罗火伱之地。壬申，监察御史把
的于思言：“朝廷自去秋命将出师，戡定祸乱，其供给
军需，赏赉将士，所费不可胜纪。若以岁入经赋较之，
则其所出已过数倍。况今诸王朝会旧制，一切供亿
俱尚未给，而陕西等处饥馑荐臻，饥殍枕藉。加以冬
春之交，雪雨愆期，麦苗槁死，秋田未种，民庶皇皇，流
移者众。臣伏思之，此正国家节用之时也。如果有功
必当赏赉者，宜视其官之崇卑而轻重之，不惟省费，
亦可示劝。其近侍诸臣奏请恩赐，宜悉停罢，以纾民
力。”台臣以闻，帝嘉纳之，仍敕中书省以其所言示百
司。乙亥，次不罗察罕之地。丙子，文宗受皇太子宝。戊
寅，次小只之地。壬午，遣使诣京师。敕中书平章政事
哈八儿秃同翰林国史院官致祭太祖、太宗、睿宗三
朝御容。发诸卫军六千完京城。八月乙酉朔，次王忽
察都之地。丙戌，皇太子入见。是日，宴皇太子及诸王
大臣于行殿。庚寅，帝暴崩，年三十。葬起辇谷，从诸陵。
是月己亥，皇太子复即皇帝位。十二月乙巳，知枢密
院事臣也不伦等议请上尊谥曰“翼献景孝皇帝”，庙
号“明宗。”三年三月壬申，祔于太庙。